text: শাহজাদপুর উপজেলা বাংলাদেশের সিরাজগঞ্জ জেলার একটি প্রশাসনিক এলাকা।
  
  অবস্থান ও আয়তন 
  এই উপজেলাটি সিরাজগঞ্জ জেলা সদর থেকে ৫০ কিলোমিটার দূ্রত্বে অবস্থিত। এর উত্তরে উল্লাপাড়া ও বেলকুচি উপজেলা, দক্ষিণে পাবনার বেড়া উপজেলা, পূর্বে চৌহালি উপজেলা এবং পশ্চিমে পাবনার ফরিদপুর উপজেলা। শাহজাদপুর উপজেলা সদরের পশ্চিমে পঞ্চগড়-নগরবাড়ি বিশ্বরোড এবং পূর্বে প্রবাহিত হচ্ছে করতোয়া নদী। এর পূর্ব প্রান্তে রয়েছে বাংলাদেশের যমুনা নদী। অবশ্য যমুনার ওপারেও (পূর্বে) এই উপজেলাটির কিছু অংশ বিস্তৃত। এর আয়তন ৩২৫ বর্গ কিলোমিটার। নদ-নদীগুলো হচ্ছেঃ যমুনা, করতোয়া, হুড়াসাগর ও বড়াল।
  
  প্রশাসনিক এলাকা 
   নির্বাচনী এলাকা - ০১ টি, সিরাজগঞ্জ-০৬;
   পৌরসভা - ০১ টি, শাহজাদপুর পৌরসভা;
   ইউনিয়ন - ১৩ টি হলোঃরূপবাটি ইউনিয়ন, বেলতৈল ইউনিয়ন, জালালপুর ইউনিয়ন, কায়েমপুর ইউনিয়ন, গাড়াদহ ইউনিয়ন, পোতাজিয়া ইউনিয়ন,  গালা ইউনিয়ন, পোরজনা ইউনিয়ন, হাবিবুল্লাহ নগর ইউনিয়ন, খুকনী ইউনিয়ন, কৈজুরী ইউনিয়ন, সোনাতনী ইউনিয়ন এবং নরিনা ইউনিয়ন। 
   মৌজা - ২১৬ টি;
   গ্রাম - ৩৪৩ টি।
  
  ইতিহাস 
  শাহজাদপুর বাংলাদেশের একটি ঐতিহ্যবাহী উপজেলা। ব্রিটিশ শাসনামলে এই উপজেলায় একটি মুনসেফ কোর্ট এবং একটি জেলখানা ছিল। পরবর্তীতে ২০১৩ সালে এস.পি. ফজলুল হক এর মেজ সন্তান, সাবেক আইন সচিব, শেখ মোঃ জহিরুল হক দুলাল এর প্রচেষ্টায় পুনরায় তিনটি চৌকি আদালত স্থাপন করেন। ১। জুডিসিয়াল ম্যাজিস্ট্রেট আদালত, ২। সহকারী জজ আদালত, ৩। যুগ্ম জেলা ও দায়রা জজ আদালত যা অদ্যাবধি চলমান রয়েছে। এটি বর্তমানে সিরাজগঞ্জ জেলার একটি বিশেষ গুরুত্বপূর্ণ উপজেলা। কথিত আছে যে, ১২৫০ খ্রিষ্টাব্দের কাছাকাছি সময়ে মধ্যপ্রচ্যের ইয়েমেনের শাহজাদা মখদুম শাহদৌলা ইসলাম প্রচারের উদ্দেশ্যে তিন ভাগ্নে (১) খাজাকালীন দানিশমন্দ, (২) খাজা নুর, (৩) খাজা আনওয়ার, তাদের মাতা (মখদুম সাহেবের ভগ্নি), বার জন প্রসিদ্ধ দরবেশ এবং কিছু সংখ্যক সহচর নিয়ে নদী পথে জাহাজে রওনা দেন। তিনি তার সহচরদের নিয়ে একসময় বর্তমান শাহজাদপুর ভূখণ্ডে এসে পৌঁছান। তিনি এখানে ইসলাম প্রচার শুরু করলে স্থানীয় হিন্দু রাজার সাথে তার যুদ্ধ বেঁধে যায় এবং তিনি সেই যুদ্ধে শহীদ হন। কিন্তু স্থানটি মুসলমানদের দ্বারা বিজিত হয়। মখদুম শাহদৌলা-এর মৃত্যুর পর তার সহচরদের প্রচেষ্টায় এখানে ইসলাম ধর্ম প্রতিষ্ঠিত হয়। ইয়েমেনের সেই সাধক বীর শহীদ হযরত মখদুম শাহদৌলা -এর নাম অনুসারে এই ভূখণ্ডের নামকরণ হয়েছে।
  
  শাহজাদপুর থানা ১৮৪৫ সালে গঠিত হয় এবং ১৯৮২ সালে এটি উপজেলায় রূপান্তরিত হয়। শাহজাদপুর পৌরসভা ২০ অক্টোবর ১৯৮৯ সালে প্রতিষ্ঠিত হয়।
  
  জনসংখ্যার উপাত্ত 
  ২০১১ সালের আদমশুমারী অনুসারে এখানকার জনসংখ্যা ৫,৫৬,৩৫০ জন।  প্রতি বর্গ কিলোমিটারে জনসংখ্যার ঘনত্ব ১,৪৮১ জন (প্রায়)।
  
  শিক্ষা
  রবীন্দ্র বিশ্ববিদ্যালয় বাংলাদেশ 
  (রবিবা) শাহজাদপুরে অবস্থিত।শাহজাদপুর সরকারী কলেজ, শাহজাদপুর সরকারী মডেল পাইলট উচ্চ বিদ্যালয়,  বাঘাবাড়ি উচ্চ বিদ্যালয় , বাঘাবাড়ি সিনিয়র ফাজিল মাদ্রাসা,  শাহজাদপুর ইব্রাহিম পাইলট বালিকা উচ্চ বিদ্যালয় ও কলেজ, মুক্তিযোদ্ধা আদর্শ উচ্চ বিদ্যালয় পুকুরপুর, শাহজাদপুর ঘোড়শাল সাহিতিক বরকতউল্লাহ ডিগ্রি কলেজ, শাহজাদপুর মহিলা কলেজ, বঙ্গবন্ধু মহিলা কলেজ, কিরনবালা সরকারী প্রাথমিক বিদ্যালয়, শাহজাদপুর ইব্রাহিম মডেল সরকারি প্রাথমিক বিদ্যালয়, রংধনু কিন্ডারগার্টেন স্কুল, নরিনা উচ্চ বিদ্যালয়, নরিনা ইউনিয়ন দাখিল মাদ্রাসা, মাওলানা সাইফ উদ্দিন এহিয়া ডিগ্রি কলেজ, সোনাতনী উচ্চ বিদ্যালয়, দুগলি উচ্চ বিদ্যালয়, অন্ধের মানিক উচ্চ বিদ্যালয়, শর্নীরপুর নূরজাহান মায়েরা স্কুল "বিনোটিয়া উচ্চ বিদ্যালয়, কারশালিকা সিনিয়র ফাজিল মাদ্রাসা ভেরাখুল আমেনাকাহতুন উচ্চ বিদ্যালয়, দুগালী উচ্চ বিদ্যালয়, জামিরতা ডিগ্রি কলেজ, জামিরতা উচ্চ বিদ্যালয়, জামিরতা প্রাথমিক বিদ্যালয়, জামিরতা জুহুরা খাতুন বালিকা উচ্চ বিদ্যালয়, পোরজোনা উচ্চ বিদ্যালয়, ঘোড়সাল জোবায়দা বরকতউল্লাহ দাখিল মাদ্রাসা, খাস সাত বড়িয়া উচ্চ বিদ্যালয়, সাতবাড়িয়া ডিগ্রি কলেজ, সাতবাড়িয়া প্রাথমিক বিদ্যালয়, মালোটিডাঙ্গা পূর্ব প্রাথমিক ও উচ্চ বিদ্যালয়, মালোটিডাঙ্গা পশ্চিম প্রাথমিক ও উচ্চ বিদ্যালয়, তালগাছি আবু ইসহাক উচ্চ বিদ্যালয়, দুর্গাদহ প্রাথমিক বিদ্যালয় জিগরবাড়িয়া সরকারী। প্রাথমিক বিদ্যালয় শ্রীফলতলা জোবায়দা সোবাহান বালিকা উচ্চ বিদ্যালয়, দয়া সরকার। প্রাথমিক বিদ্যালয়, দয়া জুনিয়র গার্লস স্কুল, হাবিবুল্লাহ নাগর উচ্চ বিদ্যালয়, আগ-নুকালি সরকারী প্রাথমিক বিদ্যালয়, আগ নুকালি পশ্চিম সরকারী প্রাথমিক বিদ্যালয়, ভেন্নাগাচি সরকারী প্রাথমিক বিদ্যালয়, নবরত্ন কিন্ডারগার্টেন, সাতবাড়িয়া, মিলেনিয়াম স্কুল, ডাকবাংলোপাড়া শাহজাদপুর ।বনগ্ৰাম ডাঃ রমজান আলী উচ্চ বিদ্যালয়, রোজমেরি কেজি এন্ড মডেল হাইস্কুল, চয়ড়া সরকারি প্রাথমিক বিদ্যালয়, নতুন চয়ড়া সরকারি প্রাথমিক বিদ্যালয় এবং আরও অনেক কিছু .
  
  অর্থনীতি 
   হাট-বাজার - ২৩ টি;
   ক্ষুদ্র ও কুটির শিল্প - ৭৮১ টি;
   বৃহৎ শিল্প - ০৩ টি।
  
  উল্লেখযোগ্য ব্যক্তিত্ব 
  
   আরিফুর রহমান - (আন্তর্জাতিক খ্যাতিমান কার্টুনিস্ট)
   মোহাম্মদ বরকতুল্লাহ
   মোহাম্মদ নজিবর রহমান
  
  বিবিধ 
  ধর্মীয় প্রতিষ্ঠানঃ
   মসজিদ - ৫৬৮ টি,
   মন্দির - ৪৮ টি।
  ব্যাংক শাখাঃ
   বাণিজ্যক - ১৪ টি।
  
  দর্শনীয় স্থান 
   বাঘাবাড়ি নৌ বন্দর  
   রাউতারা জমিদার বাড়ি
   রবীন্দ্র কাছারি বাড়ি
   হযরত মুখদম শাহদৌলা মাজার
   হযরত শাহ হাবিবুল্লাহ (র.) এর মাজার 
   চয়ড়া হুরাসাগর ও বড়াল নদী
  
  আরও দেখুন 
   সিরাজগঞ্জ জেলা;
   রাজশাহী বিভাগ;
   বাংলাদেশের উপজেলাসমূহ।
   শাহ্জাদপুর উপজেলার গ্রামসমূহ।
  
  তথ্যসূত্র
  
  বহিঃসংযোগ
   
   শাহজাদপুর উপজেলা - জাতীয় তথ্য বাতায়ন।
  
  বিষয়শ্রেণী:শাহজাদপুর উপজেলা
  বিষয়শ্রেণী:সিরাজগঞ্জ জেলার উপজেলা
  বিষয়শ্রেণী:রাজশাহী বিভাগের উপজেলা
title: শাহজাদপুর উপজেলা